**Saksliste, årsmøte i Longyearbyen Fotoklubb**

**Onsdag den 8. februar 2017 kl. 19.00 UNIS/Kapp Wijk**

1. Godkjenning av innkalling og saksliste

2. Konstituering av årsmøtet (Valg av møteleder, sekretær samt to personer til å signere protokollen)

3. Årsmelding

4. Regnskap

5. Kontingent

6. Innkomne saker

7. Valg

Vedlegg.

**ÅRSMELDING LONGYEARBYEN FOTOKLUBB 2016**

***STYRET***

Styret i Longyearbyen fotoklubb har i 2016 bestått av:

* Mona Ada Andersen - leder
* Sophie Cordon - kasserer og registeransvarlig
* Svein Berg - styremedlem
* Dag Arne Husdal – styremedlem
* Linn Cathrine Aalberg
* Ruben Eidesen – varamedlem
* Marry Kristin Waal Sandstå - varamedlem

Det ble avholdt 5 styremøter i 2016.

***MEDLEMSMASSE***

Longyearbyen fotoklubb hadde pr. 31. desember 2015 74 medlemmer, hvorav ett æresmedlem. Medlemstallet har vært meget høyt de siste årene, men svinger naturligvis som en følge av turnover i byens befolkning.

Medlemskontingenten har vært uendret i 2016, og var på kr. 450,- pr år (200,- pr. år for skoleelever/studenter).

I tillegg til styret hadde fotoklubben følgende komiteer / ansvarlige i 2015

• kalenderkomite (leder: Anne Bjørndal)

• arrangement og turkomité (leder: Anne Bjørndal)

• printergruppe (leder: Lars Nordheim)

• materialforvalter (Eva Grøndal)

• utstillingsansvarlig (Eva Grøndal)

• juryansvarlig (Sophie Cordon)

• valgkomité (leder: Wenche Sørensen)

Medlemmene i Longyearbyen fotoklubb er gjennom medlemskap i klubben medlemmer i Norsk

Selskap for Fotografi (NSFF), og kan nyte godt av de medlemsfordeler som oppnås gjennom dette.

***MEDLEMSAKTIVITETER***

***MEDLEMSMØTER***

Longyearbyen fotoklubb har i 2016 hatt følgende medlemsmøter:

1. 19-21.02.16. Fotoworkshop v/kairos Works AS
2. 02.03.16. Utstillingsåpning «tett på»
3. 15.03.16. Årsmøte
4. 10.05.16 Klubbkveld
5. 07.06.16. Medlemsmøte. Pål Klevan hadde et foredrag om bildekomponering
6. 23-24.06.16. Fototur til Pyramiden
7. 23.08.16. Aktivitetsmesse Svalbardhallen
8. 06.10.16. Printekveld
9. 16.10.16. Fotokurs «veien ut av auto» v/Eirik Berg
10. 12.10.16. Fototur Gruve 3
11. 13.10.16. Printekveld
12. 16.10.16. Fototur til Taubanesentralen
13. 10.11.16. Utstillingsåpning «SNSK 100 år»
14. 30.11.16 Printekveld
15. 15.12.16. Julemøte med pizza og brus. Bildevisninger fra fotoklubbens tur til Pyramiden i juni 2016 v/Anne Bjørndal og Børge Damsgård

Det har i gjennomsnitt møtt 15-20 deltakere på medlemsmøtene.

***Turer***

Longyearbyen fotoklubb har i 2016 arrangert følgende fototurer for medlemmer:

* Juni: Helgetur til Pyramiden med overnatting på Hotel Tulipan. 6 deltakere.
* Juni: Fototur til Taubanesentralen
* Oktober: Fototur til Gruve 3 og Taubanesentralen

***Kurs / seminarer /workshop***

Longyearbyen fotoklubb har i 2016 arrangert følgende kurs / seminarer for sine medlemmer:

* 19-21.02.16. Fotoworkshop v/kairos Works AS
* 06.19.16. «Veien ut av auto» Bruk av blender – lukker – ISO. Foredrag v/ Eirik Berger. Dette var et åpent kurs også for ikke-medlemmer. 25 deltagere.

***PRINTEKVELDER***

Printegruppa har i 2015 arrangert tre printkvelder, der medlemmer kan komme og få printe bilder til medlemspris. I tillegg har vi hatt egen printkveld med print på lerret som tema.

***UTSTILLINGER***

Fotoklubben har hatt to salgsutstillinger på Kunst- og Håndverksenteret i Nybyen i 2016. Den første ble åpnet i forbindelse med Solfesten i mars med tema «tett på». Den andre utstillingen ble åpnet i forbindelse med Kunstpause i november, og hadde tema ”SNSK 100 år”. I forbindelse med «SNSK 100 år» utstillingen, fikk SNSK en bildegave fra fotoklubben. I forkant av hver utstilling ble et medlemsmøte satt av til innramming og klargjøring av utstillingen. Cirka 25 bilder ble stilt ut på hver av utstillingene, og mange medlemmer har fått solgt sine bilder i år.

***KALENDERE***

Det ble også i 2016 produsert Spitsbergen-kalender for 2017. Det ble bestilt totalt 3750 kalendere fra trykkeriet Nordbye & Konsepta. Salget har vært bra og vi hadde kun noen få igjen ved begynnelsen av 2017. Dette er vi meget glad for da kalendersalg er en svært viktig del av vår økonomi. Medlemmer som har fått bilde på trykk i kalenderen har fått 15 kalendere utdelt. Kalenderne har i 2016 blitt solgt av Svalbardbutikken, Svalbard Museum, Posten, Visit Svalbard, Spitsbergen Travel, MIX-kiosken, Galleri Svalbard, Svalbard Kirke og Gullgruva Arctic Design. En bedrift på fastlandet bestiller hvert år kalendere som julegaver til sine ansatte og samarbeidspartnere. I tillegg er en del kalendere blitt solgt gjennom fotoklubbens nettsider.

***JURYE***

1 medlem var i jury for NSFF årsbok 2015 (jury vurderte bilder i 2016). Vi holdt juryering for Tromsø Fotoklubb i mai 2016. Senere flyttet 2 Som var i jurykomité ned og vi hadde ingen fungerende jury. Vi fikk noen forespørsler men kunne ikke hjelpe.

***FOTOKONKURRANSE***

Deltakelse i fotokonkurranse gjennom NSFF:

* NM i Foto Vår 2016: 1 deltaker
* 18. FIAP Nature Biennal Tema "Nordisk ville pattedyr": NSFF representerte Norge og deltok med 10 bilder av 10 forskjellige fotografer (bl. a. en av våre medlemmer) - Norge vant Bronze Medal
* NM i Foto Jubileumskonkurranse, høst 2016, Tema: Urbane Landskap : 1 deltaker
* 1. Vestkysten Fotokamp: 2 deltakere
* Årsbok 2015 (printet 2016) : 5 medlemmer hadde sendt inn bilder, 3 bilder ble valgt ut.

***ØKONOMI***

Longyearbyen fotoklubb har forholdsvis sterk økonomi. Hovedinntektskildene er kalendersalg og medlemskontingenter. I tillegg fikk klubben tildelt korkpenger i 2016. Det ble innvilget reisestipend på kr. 3000,- til 3 av våre medlemmer i 2016. I tillegg ble 2 stipender som var tildelt i 2015, utbetalt i 2016. Detaljer ut over dette fremgår av regnskapet for 2016.

***KLUBBLOKALE***

Fotoklubben leier klubblokale i 2. etasje på Kunst- og Håndverksenteret i Nybyen. Dessverre har vi hatt noen vannlekkasjer I bygget og vi har fått vår del av dette, men heldigvis sluppet unna uten store skader. Lokalet har fått en opprydding og passer bra for workshops/seminarer for inntil 15 personer.

***OPPDRAG***

Fotoklubben får en del forespørsler om fotooppdrag. Dette kan være I forbindelse med bryllup eller firmaer som har aktiviteter her og har behov for fotograf. Også lokale arrangement som Maraton og Skimaraton. Klubben har pr. i dag ingen som er interessert i disse oppdragene. Flere proffe aktører har etablert seg, så markedet kan dekke behovet.

***AVSLUTNING***

Styret i Longyearbyen fotoklubb ser tilbake på 2016 som et veldig godt år for fotoklubben, med høyt medlemstall, god økonomi, og et rimelig høyt aktivitetsnivå.

Mange medlemmer tar på seg ansvar og stiller opp for fotoklubben, og styret i fotoklubben vil rette en stor takk til disse. Vi har likevel bruk for enda flere som kan ta på seg ansvarsoppgaver eller verv av kortere eller lengre varighet. Ved valg av faste komiteledere på årsmøtet i år håper vi å kunne fordele arbeidet i klubben på flere, og oppfordrer alle som ønsker å bidra til å bli med i en av komiteene.

Longyearbyen 1. februar 2017

Sak 6a.

Forslag til vedtektsendring I: § 6.2.2, legge til “opplæringskomite og webansvarlig” som velges under sak 7.